[[Rev]] strækker sig ud fra halvøerne [[Røsnæs]], Asnæs og [[Halsskov]] samt fra Sprogø såvel mod øst som mod vest. I syd findes mange grunde, af hvilke her skal nævnes de vigtigste. Lysegrunde med 5 m vand ud for Jammerland Bugt, Elefant Grund med 3 m omtrent midt mellem [[Reersø]] og Romsø, Ryggen med 5½ m på 1/3 af afstanden fra [[Fyns Hoved]] til Asnæs. Fra ryggen sydefter langs Fyns kyst til Romsø ligger følgende grunde med 6 à 7 m vand: Stubberup Knold, Romsø Tue, Polyphem og Torskepladen. Ud for [[Musholm Bugt]] ligger Slettings Grund med 4½ m. Fra Langelands vestkyst strækker sig en ca. 2 km bred, undersøisk ryg nord over. Denne ryg, der har flere dybe gennemskæringer, er oversået med grunde og puller, og på den ligger 3 små holme, nemlig Vresen, Langesand og Smørstakken. Broen er navnet på et flak, der strækker sig fra Hov mod nordøst, og på enden af hvilket ligger den for store skibe farlige Vengeance Grund med mindste dybde af 6 m. Ud for Lollands vestkyst ligger et flak, hvorpå findes flere puller, Albu Triller, mens Landgrunden øst for Langeland er smal og har flere små grunde: [[Tetens Grund]], [[Snøde Rev]] og [[Nebble Revler]], der dog ikke strækker sig over 1 km ud fra kysten. Af puller skal endelig nævnes: Puller vest for [[Asnæs (halvø)|Asnæs]], Romsø puller og Rønnen ud for [[Romsø]], Sprogø puller, Dronning Maries puller og Vresens puller mellem Sprogø og [[Vresen]].
Vand Naturbeskyttelse